Ericu950/Stoicheia-meter-silver huggingface dataset:
Εἰ γὰρ διὰ τὸ σπέρμα εἴρηται τὸ μέλλον ἐκ τῶν μηρῶν Ἰακὼβ ἀνθεῖν κατὰ τὸ Οὐκ ἐκλείψει ἄρχων ἐξ Ἰούδα , οὐ δὲ ἡγούμενος ἐκ τῶν μηρῶν αὐτοῦ , πῶς οὖν κατὰ τοῦ σωτῆρος εὑρεθήσεται ὁ ὅρκος ;
ἐπειδὴ ὁ Ἰσαὰκ τεχθεὶς ἦν ἤδη καὶ τὸ σπέρμα προεληλύθει , καὶ ὅτε ὁ ὅρκος ἐγένετο , οὐκ ἦν ἐλπὶς τοῦ σπέρματος ἐν τῷ μηρῷ Ἀβραάμ .
ἀβραὰμ γὰρ εἶχεν ἐν ἑαυτῷ τὸ σπέρμα τὸ σωτήριον , περὶ οὗ φησιν ὁ Παῦλος ·
Εἴρηται τῷ Ἀβραὰμ καὶ τῷ σπέρματι αὐτοῦ .
καὶ ἀναλογιζόμενος τὸ γράμμα καὶ ἑρμηνεύων φησὶν ἐν ·
Οὐκ εἴρηται ·
τοῖς σπέρμασί σου , ὡς ἐπὶ πολλῶν , ἀλλὰ Καὶ τῷ σπέρματί σου , ὅς ἐστι Χριστός 0 .
ἀποδέδεικται τοίνυν ὅτι σπέρμα Ἀβραὰμ ὁ Χριστὸς κατὰ σάρκα 0 ·
καὶ εἰκότως ὁ ὅρκος ἐγένετο κατὰ τοῦ σπέρματος .
ἀλλὰ τὸ ζητούμενον 0 ·
πῶς ὄμνυε κατὰ τοῦ μυροῦ , ἤδη τοῦ σωτηρίου ἄνθους προελθόντος ;
ἀλλ ἐπειδὴ ἅπαξ τὸ μέλος ὄργανον ἐγένετο καὶ ᾤκησέ ποτε ἐκεῖ τὸ θεῖον σπέρμα , ὡς ἐν ναῷ ὀμνύει .
ὁ δὲ κατὰ τοῦ ναοῦ ὀμνύων κατὰ τοῦ ἐνοικήσαντος ὀμνύει .
τίς ὁ τούτῳ μαρτυρῶν τῷ λόγῳ 0 ;
Αὐτὸς ὁ σωτὴρ ἡμῶν λέγων τοῖς Φαρισαίοις 0 ·
Οὐαὶ ὑμῖν , Φαρισαῖοι μωροὶ καὶ τυφλοί , ὅτι λέγετε 0 ·
ἐάν τις ὀμόσῃ ἐν τῷ ναῷ , οὐδέν ἐστιν ·
ἐὰν δὲ τις ὀμόσῃ εἰς τὸν χρυσὸν τοῦ ναοῦ , ὀφείλει .
καὶ τί εὐθέως 0 ;
μωροὶ καὶ τυφλοί 0 ·
τίς γὰρ μείζων , ὁ χρυσός , ἢ ὁ ναὸς ὁ ἁγιάσας τὸν χρυσόν 0 1 ;
διὸ λέγω ὑμῖν ·
ὁ ὀμόσας ἐν τῷ ναῷ ὀμνύει ἐν τῷ ἐνοικήσαντι ἐν αὐτῷ .
ὥσπερ γὰρ οἶκος βασιλικός , ἐπειδὰν ἅπαξ δέξηται βασιλέα , κ ἂν δεύτερον , κ ἂν τρίτον , καὶ ἀποστῇ ὁ βασιλεὺς τῶν οἰκουμένων , ὁ τόπος ἅπαξ ἀφίεται διὰ τὸ δέξασθαί ποτε βασιλέα , οὕτω καὶ τὰ μέλη τοῦ πατριάρχου , τῷ ἅπαξ ὄργανα γενέσθαι τῆς μελλούσης οἰκονομίας , ναὸς ἦν τῆς ἐπηγγελμένης εὐεργεσίας 0 .
καὶ οὐκ ἄδικος ὁ ὅρκος , ἀλλ ἀληθινὴ μαρτυρία 0 .
ὄμνυσι τοίνυν κατὰ τοῦ σπέρματος , καὶ ἑρμηνεύει τί τὸ σπέρμα ·
θὲς γάρ φησι τὴν χεῖρά σου ὑπὸ τὸν μηρόν μου , καὶ ὁρκῶ σε κύριον τὸν θεὸν τοῦ οὐρανοῦ καὶ τῆς γῆς .
Οὐκοῦν ὁ σωτὴρ ἡμῶν θεὸς οὐρανοῦ καὶ γῆς 0 .
διὰ τοῦτο καὶ ἐν τῷ Ζαχαρίᾳ τῷ προφήτῃ , ὅτε διάφοροι ἀπεστάλησαν ὀπτασίαι καὶ ὤφθησαν τῷ ἁγίῳ , ἐγένετο ἕν τι τοῦτο εἰς ὀπτασίας μέρος ·
καὶ ἀνέβλεψά φησιν τοῖς ὀφθαλμοῖς μου καὶ εἶδον ·
καὶ ἰδοὺ λυχνία χρυσῆ ὅλη , καὶ ἑπτὰ λύχνοι ἐπάνω τῆς λυχνίας , καὶ ἑπτὰ ἐπαρυστρίδες τῶν λύχνων , καὶ ἑπτὰ λαμπάδες , καὶ ἐκ δεξιῶν τῆς λυχνίας καὶ ἐξ εὐωνύμων δύο κλάδοι ἐλαιῶν 0 1 2 .
καὶ εἶπον τῷ ἀγγέλῳ τῷ λαλοῦντί μοι ·
κύριε , τί ἐστι ταῦτα ; .
ἐπειδὴ ὄψις ἦν , ἄλλα δεικνύουσα καὶ ἄλλα εἰς ἑρμηνείαν παράγουσα 0 .
καὶ οὐκ αὐτὰ ἦν τὰ φαινόμενα ἑαυτῶν σημαντικά , ἀλλ ἑτέρων ὑποδεικτικά , ἐρωτᾷ ὁ προφήτης ·
Εἰ τὸ φαινόμενον ἠρώτα , κακῶς ἠρώτα .
Οὐκ οἶδας τί λυχνία καὶ τί ἐλαία 0 ;
ἀλλὰ ζητεῖ ὁ προφήτης οὐ τὰ φαινόμενα , ἀλλὰ τὰ θεωρούμενα .
τί ἐστι ταῦτα ; .
καὶ ὁ ἄγγελος 0 ·
Οὐκ ἐπιγινώσκεις τί ἐστι ταῦτα ;
Οὐχί , κύριε 0 .
Εὐγνωμόνως ὁμολογεῖ τὴν ἀμαθίαν καὶ παιδεύεται παρὰ τῆς ἀληθείας .
ἀδελφὸς καὶ οὗτος τοῦ εὐνούχου τοῦ ἀκούσαντος παρὰ Φιλίππου 0 ·
ἆρά γε γινώσκεις ἃ ἀναγινώσκεις ; .
ὁ δέ φησιν εὐγνωμόνως ·
πῶς γάρ , ἐὰν μή τις ὁδηγήσῃ με ; 0 .
Οὐ γινώσκεις τί ἐστι ταῦτα ;
ὁ δέ φησιν ·
τίνες εἰσὶν οἱ δύο κλάδοι τῶν ἐλαιῶν οἱ ἐκ δεξιῶν καὶ ἐξ εὐωνύμων τοῦ λαμπαδίου ;
Οὗτοί εἰσιν οἱ δύο υἱοὶ τῆς ποιότητος , οἳ παρεστήκασι τῷ κυρίῳ πάσης τῆς γῆς .
τὰς ἐλαίας ἑρμηνεύων ἑρμηνεύει σὺν ταῖς ἐλαίαις καὶ τὴν λυχνίαν τί ἐστιν .
ἡ λυχνία εἱστήκει , οἱ κλάδοι παρειστήκεισαν τῇ λυχνίᾳ .
ὁ δὲ ἄγγελος ἑρμηνεύων οὐ δείκνυσι τὰς ἐλαίας λυχνίᾳ παρεστώσας , ἀλλὰ θεῷ , ὡς εἶναι τὴν λυχνίαν τύπον θεοῦ , μᾶλλον δὲ τοῦ σωτῆρος ἡμῶν καὶ τῆς ἐνσάρκου αὐτοῦ οἰκονομίας .
Οὗτοί οἱ κλάδοι , οἱ δύο εἰσὶν υἱοὶ τῆς ποιότητος , οἳ παρεστήκασι τῷ κυρίῳ πάσης τῆς γῆς , οὐ τῇ λυχνίᾳ κατὰ τὸ φαινόμενον , ἀλλὰ τῷ κυρίῳ πάσης τῆς γῆς .
ἑπτάφωτον δὲ εἰσάγει λυχνίαν διὰ τὴν τοῦ κυρίου ἔνσαρκον οἰκονομίαν .
λυχνία γὰρ ἦν ἀληθὴς ἡ σὰρξ ἡ δεσποτικὴ ἡ τοῦ ἁγίου πνεύματος τὰς ἐλλάμψεις ἑπταπλασίονι χάριτι δείξασα .
ἐξελεύσεται γὰρ ῥάβδος , φησὶν Ἡσαΐας , ἐκ τῆς ῥίζης Ἰεσσαί , καὶ ἄνθος ἐξ αὐτῆς ἀναβήσεται , καὶ ἐπαναπαύσεται ἐπ αὐτὸν πνεῦμα θεοῦ .
τὸ πολυμερὲς ταῖς ἐνεργείαις καὶ ἁπλοῦν τῇ φύσει 0 .
ἐπαναπαύσεται ἐπ αὐτὸν πνεῦμα θεοῦ .
ἐνταῦθα τὴν οὐσίαν ἑρμηνεύει , αὐτὸ τὸ πνεῦμα τὸ ἅγιον ·
τὸ δὲ ἐπαγόμενον τὰς ἐνεργείας τοῦ πνεύματος λέγει ·
πνεῦμα σοφίας καὶ συνέσεως , πνεῦμα βουλῆς καὶ ἰσχύος , πνεῦμα γνώσεως καὶ εὐσεβείας , πνεῦμα φόβου θεοῦ 0 .
τὰς ἑπτὰ χάριτας τοῦ ἁγίου πνεύματος , τὰς ἑπτὰ ἐνεργείας ἀναπαυσαμένας τῷ σώματι τῷ δεσποτικῷ , ἐκείνας σχηματίζει ἐν τύπῳ λύχνων .
διὰ τί δὲ ἑπτὰ λύχνοι 0 ;
διὰ τὸ φωτεινὸν τῆς ἐνεργείας τοῦ ἁγίου πνεύματος 0 .
ἐντεῦθεν ὑποβὰς πάλιν φησιν ·
Οὗτοί εἰσιν οἱ ἑπτὰ ὀφθαλμοὶ κυρίου οἱ ἐπιβλέποντες ἐπὶ πᾶσαν τὴν γῆν .
ὁρᾷς καθ ἑαυτὴν σαφηνίζουσαν τὴν ἀλήθειαν καὶ οὐ δεομένην λογισμῶν ἀνθρωπίνων ;
ἀλλ αὐτοὶ παρεστήκασι τῷ κυρίῳ πάσης τῆς γῆς .
ὁ Ζαχαρίας κύριον καλεῖ τὸν σωτῆρα πάσης τῆς γῆς κατὰ τὴν ἔνσαρκον οἰκονομίαν .
πέτρος διαλεγόμενος Κορνηλίῳ , ἡ κορυφὴ τῶν ἀποστόλων , λέγει ·
ἡμεῖς οἴδαμεν τὸ ῥῆμα τὸ γενόμενον ἐπὶ τῆς Ἰουδαίας , Ἰησοῦν τὸν ἀπὸ Ναζαρέτ , ὃν ἔχρησεν ὁ θεὸς πνεύματι ἁγίῳ .
καὶ πάλιν ὁ αὐτός 0 ·
τὸ ῥῆμα τὸ ἐν ὅλῃ τῇ Ἰουδαίᾳ καὶ Τὸν λόγον , ὃν ἀπέστειλεν ὁ θεὸς εὐαγγελιζόμενος εἰρήνην τοῖς υἱοῖς Ἰσραήλ 0 ·
οὗτός ἐστιν πάντων κύριος .
ὁ προφήτης λέγει ·
κύριον τῆς γῆς , ὁ δὲ εὐαγγελιστὴς Πέτρος κύριον καλεῖ τῶν πάντων .
Οὗτός ἐστιν πάντων κύριος , πάντων , καὶ τῶν ἐν οὐρανῷ καὶ τῶν ἐπὶ γῆς καὶ τῶν ὑπὸ τὴν γῆν , καὶ τῶν ὁρωμένων καὶ τῶν ἀοράτων .
Οὗτός ἐστιν πάντων κύριος .
ὅθεν συνῳδὰ φθέγγεται Ἰωάννης λέγων ·
ὁ ἄνωθεν ἐρχόμενος ἐπάνω πάντων ἐστιν .
ἀναγκαῖον δὲ ζητῆσαι ἀκριβῶς καὶ λῦσαι τὴν αἱρετικὴν ζυγομαχίαν , ἐπειδὴ τῇ λέξει τῇ ἀποστολικῇ κακῶς ἀκολουθήσαντες , οὐ νοήσαντες εὐσεβῶς , ἀλλὰ παραγραψάμενοι δυσσεβῶς , αἱρετικῶν παῖδες οἴονται , ὅτι μισθὸν τοῦ σταυροῦ ἔλαβε τὸ γενέσθαι ὑπεράνω πάντων , καὶ διὰ τὸ παθεῖν , καὶ διὰ τὸ ὑπομεῖναι σταυρόν , ὁ θεὸς αὐτὸν ὑπερύψωσεν Ἀκολουθοῦσι τῇ φωνῇ τοῦ ἀποστόλου , μὴ νοήσαντες τὴν δύναμιν 0 ·
καὶ ἠκολούθησαν μὲν τῇ λέξει , τὴν θεωρίαν μὴ βασανίσαντες .
ἔχει δὲ ἡ ῥῆσις οὕτως ·
ἐταπείνωσεν ἑαυτὸν μέχρι θανάτου , θανάτου δὲ σταυροῦ ·
διὸ καὶ ὁ θεὸς αὐτὸν ὑπερύψωσεν .
διὰ τὸ πάθος , ὡς μισθὸν τοῦ πάθους δεδωκὼς αὐτῷ τὴν ὕψωσιν , πάντως λέγεις , αἱρετικέ .
καὶ ἔδωκεν αὐτῷ ὄνομα τὸ ὑπὲρ πᾶν ὄνομα , ἵνα ἐν τῷ ὀνόματι Ἰησοῦ πᾶν γόνυ κάμψῃ ἐπουρανίων καὶ ἐπιγείων καὶ καταχθονίων .
ὁρᾷς φησι μετὰ τὸν σταυρὸν ὑψώθη ;
ὁρᾷς φησι μετὰ τὸ πάθος μισθὸν ἔλαβε τὴν ὕψωσιν ;
Εἰ τοίνυν μετὰ τὸν σταυρὸν ὑψώθη , ὡς ὑμεῖς φατε , διὰ τὶ ὁ βαπτιστὴς Ἰωάννης πρὸ τοῦ πάθους , πρὸ τοῦ σταυροῦ ἔλεγεν 0 ·
ὁ ἄνωθεν ἐρχόμενος ἐπάνω πάντων ἐστιν , οὐχὶ γίνεται ;
διὸ καὶ Ἰουδαίοις διαλεγόμενος ὁ Ἰησοῦς ἔλεγεν ·
ἀμήν , ἀμὴν λέγω ὑμῖν , πρὶν Ἀβραὰμ γενέσθαι , ἐγώ εἰμι .
ἔστι γὰρ ἀεὶ καὶ ἦν καὶ ἔσται καὶ πέρας οὐχ ἕξει .
δεῖ δὲ ἡμᾶς , ἀδελφοί , τὴν ὀφειλὴν ἀποδοῦναι καὶ μὴ προφάσει τῶν παρεκβάσεων ἀρνεῖσθαι τὰς ὑποσχέσεις .
κηρυττέσθω Χριστοῦ δόξα καὶ πατρὸς ὕψος .
κηρυττέσθω πνεῦμα ἅγιον , ὑψούσθω ὁ μονογενής , δοξαζέσθω ὁ πατήρ .
μηδεὶς ἀνατετράφθαι τὴν ἀξίαν νομιζέτω , εἰ πνεύματος πρώτου μνημονεύομεν , εἶτα υἱοῦ , εἶτα πατρός ·
ἢ υἱοῦ πρῶτον , ἢ πατρός 0 1 2 .
Οὐ γὰρ ἔχει τάξιν , οὐχ ὡς ἄτακτος , ἀλλ ὡς τάξιν ὑπερβαίνουσα 0 .
ὥσπερ γὰρ οὐκ ἔστι σχῆμα ὁ θεός , ὡς οὐκ ἀσχήμων , ἀλλ ὡς ἀσχημάτιστος , καὶ ὥσπερ οὐκ ἔχει μορφὴν ὁ θεὸς οὐχ ὡς ἄμορφος , ἀλλ ὡς ἀσώματος , οὕτως οὐκ ἔχει τάξιν ἡ θεία φύσις , οὐχ ὡς ἄτακτος , ἀλλ ὡς τάξιν ὑπερβαίνουσα 0 1 2 .
λέγω πατέρα πρῶτον , οὐ τῇ τάξει πρῶτον , ἀλλὰ τῇ ἐννοίᾳ .
ἐπειδὴ γεννήτωρ τοῦ μονογενοῦς , ἐπειδὴ ῥίζα τοῦ ἁγίου καρποῦ , ἐπειδὴ φῶς ἀίδιον ἀιδίου φωτὸς γέννημα 0 1 2 .
ἆρα , ἀδελφοί μου , εἴ τις τῶν καθ ἡμᾶς ἐπεχείρησε σήμερον ἐν ἐκκλησίᾳ , ἐν λαῷ ὀρθοδόξῳ , ἐν λαῷ πεπληρωμένῳ πάσης ὀρθῆς γνώσεως προτάξαι τὸν υἱὸν τοῦ πατρός , οὐκ ἐβλασφημεῖτο ἂν παρ αὐτῶν τῶν ὀρθοδόξων ;
ἆρα εἴ τις ἐτόλμησεν εἰπεῖν ἐν ἐκκλησίᾳ 0 ·
ὁ Χριστὸς ὑμᾶς εὐλογήσει καὶ ὁ πατὴρ αὐτοῦ οὐχ ὡς ἄτακτος ἐνομίζετο ἄν , ὅτι μὴ προέταξε τὴν ῥίζαν καὶ τότε ἐπήγαγε τὸν καρπόν ;
ἆρα εἴ τις εἶπεν 0 ·
ὁ υἱὸς ἡμᾶς σώσει καὶ ὁ πατήρ , οὐ σύγχυσιν ἐνομίζετο ἂν ἐργάζεσθαι καὶ παραβαίνειν τὴν τάξιν ;
ἀλλὰ ταῦτα οὕτως ἐνομίσθη παρὰ ἀγνώμοσι κριταῖς ·
παρὰ δὲ ἀληθείᾳ δικαζούσῃ καὶ ἀποστολικῇ ψήφῳ τὴν νίκην φερούσῃ ἀδιάφορον καὶ υἱοῦ πρῶτον μνησθῆναι καὶ πατρὸς καὶ πνεύματος 0 .
ἄκουε Παύλου τοῦ μεγάλου κήρυκος Θεσσαλονικεῦσι γράφοντος , πῶς λέγει ·
Αὐτὸς δὲ ὁ κύριος ἡμῶν Ἰησοῦς ὁ Χριστὸς καὶ θεὸς ὁ πατὴρ ἡμῶν ἁγιάσει ἡμᾶς .
πρῶτον υἱὸς καὶ δεύτερον πατήρ  Ὢ λαμπάδος ἁγίας πεπληρωμένη ψυχή 0 .
ὅτι οὐκ ἔνι τάξις ἐν τῇ ἁγίᾳ φύσει 0 ·
ἀλλ ὅπερ ἂν πρῶτον θῇ ὁμότιμον νοεῖται καὶ τὸ δεύτερον οὐκ ἐλαττοῦται καὶ τὸ τρίτον οὐχ ὑβρίζεται .
ἀδιαφόρως οὖν προφέρει τὰ ὀνόματα , ἐπειδὴ οἶδε τὴν φύσιν ἀμέριστον καὶ τὴν βασιλείαν ἄτμητον .
ἐρωτήσωμεν δὲ τὸν ἅγιον Παῦλον , πόθεν εἴληφε τὰς ἀφορμὰς τοῦ οὕτως θεολογεῖν , ἢ οὕτως δοξολογεῖν , ἢ προτάσσειν τὸν υἱὸν τοῦ πατρός , οὐ τάξει , οὐ δυνάμει , ἀλλὰ τῇ λέξει .
διὰ τί πρῶτον υἱὸν ἐμνήσθη καὶ οὕτω πατρός 0 ·
λεγέτω Παῦλος ἑαυτῷ συνηγορῶν καὶ τὴν ἐκκλησίαν παιδεύων .
Οὐδὲν ἐξ ἐμαυτοῦ φθέγγομαι , Χριστὸς δι ἐμοῦ τὰ δόγματα ὑπαγορεύει ·
ἢ δοκιμὴν ζητεῖτε τοῦ ἐν ἐμοὶ λαλοῦντος Χριστοῦ ;
ὁ Χριστὸς λαλεῖ δι ἐμοῦ ·
μὴ κατηγόρει ·
τῆς φωνῆς τῆς δεσποτικῆς μὴ ἐπιλαμβάνου .
ἀλλ οὐ δύνῃ νοῆσαι Χριστὸν δι ἐμοῦ λαλοῦντα ;
ἄκουε αὐτοῦ γυμνῶς δι ἑαυτοῦ φθεγγομένου .
Εἰ γὰρ τάξει ὑπέκειτο τὰ ὀνόματα τῆς ἁγίας τριάδος καὶ τὸ μὲν πρῶτον λεγόμενον πρῶτον ἦν τῇ δυνάμει , τὸ δὲ δεύτερον δεύτερον τῇ τάξει , καὶ τὸ τρίτον τρίτον τῇ ἐλαττώσει , οὐκ ἂν ὁ σωτὴρ αὐτὸς ἀλήθεια ὢν συνέχεε τὸν τῆς ἀληθείας λόγον 0 1 ;
καὶ ποῦ ὁ σωτὴρ ἑαυτοῦ πρῶτον ἐμνημόνευσεν , καὶ εἶτα πατρός 0 1 ;
ἐάν τίς φησιν τὰς ἐντολάς μου τηρήσῃ , ἐγὼ καὶ ὁ πατὴρ ἐλευσόμεθα , καὶ μονὴν παρ αὐτῷ ποιήσομεν .
ἐπειδὴ δὲ τῇ τάξει ὑπερέβη  Λέγουσιν αἰρετικῶν παῖδες καὶ ὥσπερ ἔπαρχόν τινα βασιλέως βούλονται εἶναι τὸν υἱὸν τῷ πατρί  , ἐρωτάσθωσαν , εἰ ἐτόλμησεν εἰπεῖν ποτε ἔπαρχος περὶ βασιλέως ὅτι Ἐγὼ καὶ ὁ βασιλεὺς διατάσσομαι .
ἐκ τῶν καθ ἡμᾶς νόει τὰ ὑπὲρ ἡμᾶς .
ἆρα κτιστὴ φύσις προέτασσε τῆς ἀκτίστου ;
κτιστὴ φύσις , ὡς ὑμεῖς λέγετε , ἐτόλμησεν εἰπεῖν συναριθμοῦσα ἑαυτὴν τῇ ἀσυγκρίτῳ ὑπεροχῇ ὅτι Ἐλευσόμεθα , καὶ μονὴν παρ αὐτῷ ποιήσομεν ;
ἀλλὰ διὰ μὲν τοῦ Ἐγὼ καὶ ὁ πατήρ τὸ ἀδιάφορον τῶν ὀνομάτων ἔδειξεν ·
διὰ δὲ τοῦ Ἐλευσόμεθα , καὶ μονὴν ποιησόμεθα τὸ ὁμότιμον τῆς ἐνεργείας .
Οὕτω καὶ ἐν ἑτέρῳ χωρίῳ Φιλίππου τοῦ ἀποστόλου λέγοντος 0 ·
κύριε , δεῖξον ἡμῖν τὸν πατέρα καὶ ἀρκεῖ ἡμῖν , ἀποκρίνεται ὁ σωτὴρ ·
τοσοῦτον χρόνον μεθ ὑμῶν εἰμι καὶ οὐκ ἔγνωκάς με , Φίλιππε ; .
ἐναντία ἡ ἀπόκρισις τῇ ἐρωτήσει 0 .
μὴ γὰρ περὶ σοῦ ἠρώτησα ;
Εἶπον ·
δεῖξον ἡμῖν τὸν πατέρα .
ὁ δὲ λέγει ·
τοσοῦτον χρόνον μεθ ὑμῶν εἰμι καὶ οὐκ ἔγνωκάς με ; .
Εἰ ἀνόμοιος , δι ἀνομοίου τὸ ἀνόμοιον πῶς δείκνυται 0 ;
πῶς διὰ τοῦ μικροῦ ὁ μέγας ὁρᾶται ;
πῶς διὰ τοῦ ἠλαττωμένον ὁ τῇ ἀξίᾳ ὑπερέχων 0 ;
πῶς διὰ τοῦ ὑπουργοῦ ὁ δημιουργός 0 ;
τοσοῦτον χρόνον μεθ ὑμῶν εἰμι .
μεθ ὑμῶν ἐστιν ὁ πατήρ , ἀλλ  Εἰμί .
ἐμοῦ γὰρ ὄντος , ὁ πατὴρ ἔστιν .
τοσοῦτον χρόνον μεθ ὑμῶν εἰμι καὶ οὐκ ἔγνωκάς με ;
καλὸν τὸ Οὐκ ἔγνωκάς με ; 0 .
ἐκεῖνος λέγει ·
δεῖξον , ὁ δὲ σωτήρ ·
Οὐκ ἔγνωκάς με ;
, βουλόμενος δεῖξαι ὅτι θεὸν οὐκ ὄψις , ἀλλὰ γνῶσις παρίστησιν 0 .
Οὐ πιστεύεις ὅτι ἐγὼ ἐν τῷ πατρὶ καὶ ὁ πατὴρ ἐν ἐμοί ; 0 1 .
πάλιν τὸ Ἐγώ , καὶ τότε ὁ Πατήρ 0 .
ἐγὼ ἐν τῷ πατρὶ καὶ ὁ πατὴρ ἐν ἐμοί 0 1 .
πῶς οὖν σὺ λέγεις ·
δεῖξον ἡμῖν τὸν πατέρα ;
ἀντὶ τοῦ Πῶς ὡς ἕτερον αὐτὸν ἰδεῖν προσεδόκησας 0 ;
ἐγὼ ἐν τῷ πατρὶ καὶ ὁ πατὴρ ἐν ἐμοί , καὶ γνωρίζεται υἱὸς διὰ πατρὸς καὶ πατὴρ διὰ υἱοῦ 0 1 2 .
πῶς σὺ λέγεις ·
“ Δεῖξον ἡμῖν ” , ὡς ἄλλον παρ ἐμὲ ζητῶν ἰδεῖν τὸν πατέρα ;
ἐγὼ ἐν τῷ πατρὶ καὶ ὁ πατὴρ ἐν ἐμοί , οὐχ ὡς τῆς φύσεως συγκεχυμένης , οὐ δὲ ὥσπερ φιάλης ἐν φιάλῃ ἀποκειμένης 0 1 2 .
Οὐ σωμάτων λέγει συνθήκην , ἀλλὰ νοημάτων θεωρία .
ἐγὼ ἐν τῷ πατρί  πατὴρ γὰρ ἄνευ υἱοῦ οὐ γνωρίζεται , καὶ ὁ πατὴρ ἐν ἐμοί  υἱὸς γὰρ ἄνευ πατρὸς οὐ φαίνεται , ὥσπερ ὁ νοῦς ἐν τῷ λόγῳ καὶ ὁ λόγος ἐν τῷ νῷ θεωρεῖται 0 1 .
πόθεν δύναμαι τὴν ἔννοιάν σου εἰδέναι ἢ δι ὧν φθέγγῃ ;
παριστᾷ σου ὁ λόγος τὸν νοῦν , ὁ νοῦς ὁ σὸς πάλιν ἑρμηνεύει σου τὸν λόγον .
Οὔτε λόγον ἔστιν ἰδεῖν μὴ τὴν ἔννοιαν καταμαθόντα , οὔ τε τὴν ἔννοιαν καταλαβεῖν μὴ τοῦ λόγου ἑρμηνευθέντος .
διὰ τοῦτο ὁ εὐαγγελιστής φησιν Ἐν ἀρχῇ ἦν ὁ λόγος , ἵνα τὸ ἀπαθὲς τῆς γεννήσεως δείξῃ .
ὅπερ ἐστὶν ὁ λόγος πρὸς τὸν νοῦν , τοῦτο ὁ μονογενὴς λόγος πρὸς τὸν πατέρα 0 1 .
καὶ τὸ θαυμαστόν 0 .
ἐπαναλήψομαι γάρ τινα τῶν προειρημένων .
Εἴρηται πρώην ὅτι ἐκ τῶν καθ ἡμᾶς τὰ ὑπὲρ ἡμᾶς μαθήσῃ ὥς εἰσιν .
ὁ λόγος ἔσω μετὰ τοῦ γεννήσαντος αὐτόν , μὴ ὁρατός ἐστι μετὰ ὁρατοῦ 0 ;
ἀόρατός ἐστι μετά ἀοράτου , νοητὸς μετά νοητοῦ , ἀσώματος μετά ἀσωμάτου 0 .
ὅταν δὲ μέλλῃ προέρχεσθαι ὁ λόγος , χωρεῖ ἐπὶ τό στόμα κ ἀκεῖθεν ἑαυτῷ ἐνδύεται φωνήν , οὐχ ἑτέρας αὐτῷ φύσεως τὴν φωνὴν παρεχούσης , ἀλλ αὐτοῦ τοῦ λόγου ἑαυτῷ τὴν λέξιν ὑφαίνοντος .
καὶ ὁ ἀόρατος τὴν φύσιν μετὰ τοῦ πατρός , τὴν φωνὴν ἐνδυσάμενος προέρχεται , καὶ γίνεται πᾶσι δῆλος ὁ πρὸ τούτου ἄδηλος .
Εἶτα προελθὼν καὶ πάντα πληροῖ , καὶ τοῦ γεννήσαντος αὐτὸν νοῦ οὐκ ἀφίσταται .
τίς γὰρ ἀνθρώπων , ἐπειδὰν λαλήσῃ λόγον καὶ ἄλλους διδάξῃ , ἑαυτὸν κενοῖ τοῦ λόγου ;
ἆρα ἐάν τι φθέγξωμαι καὶ προέλθῃ εἰς ἄλλων ἀκοάς , τὸν ἐμόν νοῦν ἔρημον κατέλιπεν ;
ἆρα οὐ προῆλθεν ἔξω ὁ λόγος καὶ ἔμεινεν ἔσω ;
Οὐ μυρίας ἀκοὰς ἐπλήρωσεν καὶ τοῦ γεννήσαντος οὑκ ἀνεχώρησεν ;
Εἶτα ὁ μὲν ἀνθρώπινος λόγος παρὰ τοῦ γεννήσαντος ἀποστελλόμενος καὶ ἔξω προέρχεται καὶ τὸν γεννήσαντα οὐ καταλιμπάνει .
ὁ δὲ θεὸς λόγος , ἐπειδὴ δι ἡμᾶς ἐφάνη εἰς τὸν κόσμον , τοὺς πατρῴους κόλπους ἐρήμους κατέλιπεν ;
ἀλλὰ καὶ τὸ θαυμαστόν 0 .
μυριάδες ἀκούουσιν ἑνὸς αὐτοῦ τοῦ θεοῦ λόγου καὶ εἰς τοσούτους χωρῶν οὐ μερίζεται , ἀλλ ὅλος ἐστὶ μεθ ἑκάστου ἡμῶν τῶν ἀκουόντων , ὅλος μετὰ πάντων .
καὶ ὁ πατήρ ἐγέννησε κατὰ ῥεῦσιν καὶ τμῆσιν , καὶ ἐμερίσθη καὶ διῃρέθη , ὡς λέγουσιν ;
λεγέτω πρὸς αὐτοὺς ὁ σωτήρ ·
ἐρευνᾶτε τὰς γραφάς .
ἐρευνᾶτε , μὴ παραφθείρετε .
ἐρευνᾶτε , μὴ ἁπλῶς ἀναγινώσκοντες , ἀλλὰ τὰ βάθη τῶν νοημάτων ἐξιχνιάζοντες .
ὁ θεὸς τὰς γραφὰς ἔδωκεν , τὰς δὲ θεωρίας οὐκ ἐγύμνωσεν , ἀλλὰ κατέλιπε τῷ δρόμῳ τῷ σῷ , ἵνα σοῦ τὴν εὐγνωμοσύνην πειράσῃ καὶ τὴν σπουδὴν ἴδῃ , ἵνα ἴδῃ σε , εἰ δουλεύεις γραφαῖς ἢ βιάζῃ γραφάς .
ὥσπερ γὰρ τὴν φύσιν τῶν πραγμάτων προέθηκεν ὁ θεός , τὰς δὲ τέχνας ἔκρυψεν καὶ πάντα μὲν προεβλήθη ὑπὸ τοῦ θεοῦ , τέχνη δὲ ἐξ ἀνθρωπίνης ἐννοίας ἀπετέχθη , οὕτω καὶ ἐπὶ τῶν γραφῶν 0 .
ἀλλ  ἵνα σαφηνίσω 0 ·
ἔδωκεν ὁ θεὸς λίθους , ἔδωκεν ὁ θεὸς λίθων φύσιν , οὐκ οἰκοδομὴν ἕτοιμον ·
ἔδωκε σῖτον , οὐκ ἄρτον ·
ἔδωκε βότρυν , οὐκ οἶνον ·
ἔδωκε τὴν τῶν ἐρίων φύσιν , οὐχ ἱμάτιον ·
ἔδωκε γῆν γεωργοῦσαν χρυσόν , ἀλλ οὐ χρυσόν .
διά τί 0 ;
ἐπειδὴ ἐν εἰκόνι θεοῦ ποιεῖ τὸν ἄνθρωπον , μερίζεται τὴν δημιουργίαν ·
αὐτὸς κτίζει , κ ἀκείνου τῇ τέχνῃ ῥυθμίζει τὴν δημιουργίαν .
ἐπειδὴ κατ εἰκόνα ἑαυτοῦ ποιεῖ τὸν ἄνθρωπον , μερίζεται πρὸς αὐτὸν τῶν γενομένων τὴν εὐγένειαν .
Αὐτὸς ἐργάζεται ὡς δημιουργός , καὶ ὡς θεὸς ἐκ μὴ ὄντων εἰς τὸ εἶναι τά πάντα παραγαγὼν αὐτὸς ἐπάγει τὴν φύσιν τὴν μὴ οὖσαν .
παραχωρεῖ δὲ τῇ εἰκόνι κοσμεῖν τά γεγενημένα .
ἐννόησον τίς ἦν ὁ ἄνθρωπος ὁ πρῶτον ἄροτρον πηξάμενος , πῶς ἐνενόησε τεμεῖν ξύλον , παρεμβαλεῖν μέσον σίδηρον , τῇ ἁρμονίᾳ σφίγξαι ζυγὸν ἐπινοῆσαι , ῥυθμὸν εὐθῦναι , βόας συναγαγεῖν .
ξύλον ἦν , σίδηρος ἦν , ἀλλ ἡ τέχνη οὐ παρῆν .
τίς σοι εἶπεν , ἄνθρωπε , ὅτι ἄροτρον οὕτω πήγνυται ;
τίς ὑπέβαλέ σοι τὴν ἀδάμαστον φύσιν τοῦ σιδήρου πυρὶ μαλάττειν ;
τίς ὑπέδειξέ σοι ἐκ τοσαύτης παχύτητος ῥαφίδα μικρὰν ἐργάσασθαι ;
τίς ἐπενόησεν ἐν τῇ διανοίᾳ ἐκ λίθων κατασκευάσαι θυρῶν κατασκευήν ;
ὀρόφων ἐπίνοιαν πόθεν ἔμαθες ;
Εἰπέ μοι , ἄνθρωπε .
πολύ , φησίν , ἀπείρως ξενίζῃ .
Εἰκόνα θεοῦ ὁρᾷς καὶ ἐρωτᾷς μανθάνειν ;
διὰ τοῦτο , ἀδελφοί , πανταχοῦ ἡ ἀνθρωπίνη φύσις τὸν ἑαυτῆς δεσπότην μιμουμένη τῇ τέχνῃ τὴν φύσιν κοσμεῖ .
ἀλλ ἕως μὲν τῷ μέτρῳ μιμεῖται , καλή 0 ·
ἐκβαίνουσα δὲ τὰ μέτρα , ἐκ τῆς ἀμετρίας ὑβρίζεται .
ἐπενόησε , πῶς ὑποτάξῃ βοῦν καὶ ἵππον καὶ κάμηλον καὶ ὅσα τῶν ἀλόγων εἰς ὑπηρεσίαν ἐδόθη ·
ἀπὸ δὲ πλεονεξίας ἐπενόησε μῖξαι τὰ παρὰ φύσιν .
ἔμιξεν ὄνον ἵππῳ , τοῦτο τοῦ θεοῦ μὴ θελήσαντος , ἀλλ ἀπ  ἀρχῆς εἰρηκότος ·
ἐξαγαγέτω ἡ γῆ τετράποδα καὶ ἑρπετὰ κατὰ γένος .
ἡ δὲ πλεονεξία ἔμιξε τὰ παρὰ φύσιν .
ὁ θεὸς κολάζων τὴν ἀμετρίαν , ἄγονον ἐποίησε τὴν ἐπίνοιαν .
ὅθεν ἡμίονος οὐ τίκτει , διότι οὐκ ἔστιν ἐξ ἐκείνων τῶν τότε γενομένων τῶν ἀκουσάντων ·
Αὐξάνεσθε , καὶ πληρώσατε τὴν γῆν .
ὅμως , καὶ πρὶν ποιήσῃ , συγχωρεῖ τῇ εἰκόνι ἃ βούλεται , ἵνα τὴν δύναμιν αὐτῆς δείξῃ καὶ τὴν ἀμετρίαν αὐτῆς κολάσῃ .
πάλιν ἡ ἀμετρία τῆς ἐπιθυμίας ἐπεβάλετο ποιῆσαι ἀνθρώπου μορφήν , μιμουμένη , φησίν , θεὸν ἐργαζόμενον ·
καὶ ποιεῖ σώματος εἰκόνα καὶ βιάζεται τῇ τέχνῃ τὴν φύσιν .
καὶ ἐπειδὴ ἤκουσεν ὅτι ὁ θεὸς ἀπὸ γῆς ἐποίησε τὸν ἄνθρωπον καὶ ἔπλασεν , ἀποροῦσα ἡ τέχνη μιμήσασθαι τὸν ἑαυτῆς δεσπότην κατὰ τὴν ἀλήθειαν , ταῖς ἐπινοίαις πορίζεται τὸ ἀμήχανον , καὶ συνάγει ῥίζας καὶ κιρνᾷ τὰ χρώματα καὶ μιμεῖται ὀφθαλμὸν ἀνεῳγμένον , βλέποντα καὶ μὴ βλέποντα ·
ἀκοὴν ἀναπεπταμένην , ἀλλ οὐκ ἀκούουσαν 0 ·
ῥῖνας ἐπ εὐθείας ἀνατεταμένας , ἀλλὰ πνοὴν ἕλκειν μὴ δυναμένας 0 ·
στόμα διατετυπωμένον , ἀλλὰ τῆς φωνῆς ἐστερημένον 0 ·
πόδας καλῶς ἐρρυθμισμένους , ἀλλὰ πρὸς δρόμον οὐκ ἔχοντας ἐπιτηδειότητα , ἵνα δείξῃ , ὅ , τι συνεχώρησε τῇ εἰκόνι 0 ·
ἵνα δειχθῇ ἡ ἐμὴ ἐνέργεια 0 .
πάντων ἅψασθαι οὐ συνεχώρησεν , ἵνα μὴ ἐλθοῦσα εἰς ἀλαζονείαν ἑαυτῆς ἀπογνῷ καὶ τῆς ἑαυτῆς σωτηρίας .
ὅμως συνεχώρησεν ἀπὸ γῆς ζωγράφοις ποιεῖν , ἵνα ἐντρέψῃ τοὺς ἀρνουμένους ὅτι ὁ θεὸς ἀπὸ γῆς ἔπλασε τὸν ἄνθρωπον .
ἄλλη τέχνη ἐμιμήσατο τὸν δημιουργόν .
Εἶδε σῶμα κατατμηθὲν σιδήρῳ , οἷον ἀπεκόπη τῷ σιδήρῳ μέρος τι τῆς σαρκός .
δεῖ ἀναπληρωθῆναι τὸ κοιλανθέν , δεῖ οἰκοδομηθῆναι τὴν βρωθεῖσαν σάρκα .
δημιουργὸς οὐκ ἔστιν , ἵνα σάρκας πλάσῃ .
ἡ τέχνη τῆς εἰκόνος τὴν φύσιν τοῦ δεσπότου μιμουμένη ἔδραμεν ἐπὶ τὴν γῆν , ἐξ ἧς τὸ σῶμα 0 ·
κατασκευάζει φάρμακα , ποιεῖ τὰς ἐμπλάστρους ·
καὶ ἡ μὲν καθαίρει , ἡ δὲ οἰκοδομεῖ .
ὁ θεὸς κάθηται ὥσπερ πατὴρ καὶ παιδευτής , ὁρῶν τῆς ἑαυτοῦ εἰκόνος τὰ ἔργα 0 .
καὶ ὥσπερ πατὴρ ἐρωτᾷ τὸν υἱόν 0 ·
τόδε τὸ νόημα , τί βούλεται ;
, οὐχ ἵνα μάθῃ , ἀλλ ἵνα δοκιμάσῃ , οὕτως ἀεὶ ἡ πηγὴ τῶν ἀγαθῶν τὴν ἑαυτῇς εἰκόνα παιδεύουσα προσάγει αὐτῇ ζητήματα .
προσήγαγε τῷ Ἀδὰμ τὰ ζῷα τὰ ἄλογα , τὰ πετεινά , ἰδεῖν τί καλέσει αὐτά , οὐχ ἵνα μάθῃ ὁ πάντα προειδώς , ἀλλ ἵνα δοκιμάσῃ τὴν εἰκόνα εἰ ἐπιτηδεία πρὸς κατανόησιν 0 .
Εἰσῆλθεν οἰκοδομική , ἦλθε τεκτονική , ναυτική , χαλκευτική , ῥαπτική , κατανόησις ἄστρων , οὐχ ἡ περίεργος , ἀλλ ἡ τὴν θέσιν ὁρῶσα , ἡ τοῖς πλέουσιν ἐπιτηδεία , ἡ παρατηρουμένη ἄστρων ἀνατολὰς καὶ τὸν καιρὸν τῆς εὐπλοίας γνωρίζουσα , οὐχ ἡ γένεσιν πλάττουσα καὶ εἱμαρμένην μυθολογοῦσα , ἀλλ ἡ ἀκολουθοῦσα τῇ φωνῇ τοῦ δεσπότου ·
γενηθήτωσαν φωστῆρες ἐν τῶ στερεώματι τοῦ οὐρανοῦ , καὶ ἔστωσαν εἰς σημεῖα καὶ εἰς ἡμέρας καὶ εἰς καιρούς .
προῆλθεν ἡ εἰκὼν καὶ ἐξιχνιάζει τὴν φύσιν .
ζητεῖ βοτάνας , εὑρίσκει ·
ζητεῖ ῥίζας , καταλαμβάνει .
πάντων εὑρίσκεται τεχνίτης καὶ πάντων ἐπινοητής .
ἀλλ ἵνα μὴ νομίσῃ ὅτι αὐτὴ εὗρεν ἐξ ἑαυτῆς καὶ οὐ παρὰ τοῦ ἐνθέντος τῇ φύσει τὴν δύναμιν , δι ἑνὸς λόγου δείκνυσιν ὅτι πάντων τούτων διδάσκαλος τῆς ἡμετέρας φύσεως ὁ θεός 0 .
προῆλθεν ὁ μακάριος Σολομὼν λέγων ·
Αὐτὸς γάρ μοι δέδωκε τῶν ὄντων τὴν γνῶσιν ἀψευδῆ εἰδέναι σύστασιν κόσμου καὶ ἐνέργειαν στοιχείων , ἀρχὰς καὶ τέλη καὶ μεσότητα χρόνων , ἐνιαυτοῦ κύκλους καὶ ἀστέρων θέσεις , φύσεις ζῴων καὶ θυμοὺς θηρίων , διαφορὰς φυτῶν καὶ δυνάμεις ῥιζῶν , ὅσα τε ἐστιν ἀφανῆ καὶ ἐμφανῆ ἔγνων ἐγὼ ὁ ἄνθρωπος , ἡ εἰκών .
πῶς ἔγνως ;
ἡ γὰρ πάντων τεχνῖτις ἐδίδαξέ με σοφία .
ἐδίδαξέ σε τὰ ἔμμετρα , οὐ τὰ ἄμετρα .
ὅρα γὰρ πῶς εἰς πολλὰς ἀμετρίας ἐξεχύθη ἡ τέχνη ἡ ἀνθρωπίνη καὶ ἦν εἰκὼν τοῦ θεοῦ .
ἐνενόησε , πῶς τὸ τῆς φωνῆς ὄργανον ἀποδίδοται καὶ κατανοοῦσα τὴν φύσιν μιμεῖται τῇ τέχνῃ τὴν φύσιν .
ἐπινοεῖ τὴν τοῦ ὀργάνου φωνήν , τούτου τοῦ πολυδόνακος ὀργάνου , τοῦ ἐκ πολλῶν καλάμων ὑφασμένον .
καὶ ὅρα τί ποιεῖ , πῶς ἡ τέχνη πρὸς τὴν φύσιν ἑαυτὴν ἠκρίβωσεν .
ἐπενόησεν ἀσκούς , οὐκ ἐξ ἑαυτῶν προφέροντας τὸ πνεῦμα , ἀλλ ἀναπτυσσομένους καὶ δανειζομένους πνεῦμα ἀλλότριον .
Εἶτα ἀπὸ τῶν δύο ἀσκῶν εἰς σωληνοδοχεῖον τοῦ πνεύματος , εἰς πάντας τοὺς καλάμους παραπέμπων τὸ πνεῦμα ἐπενόησε καὶ τὸ πνεῦμα ῥεῖν καὶ φωνὴν μὴ εἶναι , ἕως ἂν ὁ δάκτυλος σχηματίση τὸν φθόγγον .
καὶ πόθεν τοῦτο , ὦ ἄνθρωπε 0 ;
πόθεν κατεσκεύσας ὄργανον καὶ δοχεῖον πνεύματος ;
διὰ τί ῥέον τὸ πνεῦμα ἦχον οὐκ ἀποτελεῖ τῶν αὐλῶν ἠνεῳγμένων ;
πολύ , φησίν , ξενίζῃ ὡς ἂπειρος .
Εἶπον προλαβών ·
Εἰκών εἰμι θεοῦ ·
τὴν ἐμαυτοῦ φύσιν εἶδον καὶ ἐμιμησάμην ἐμαυτὸν .
πῶς ἐμιμήσω ἑαυτόν ;
Εἶδον καὶ ἐν ἐμαυτῷ τὸ πνεῦμα τοῦτο δεδανεισμένον .
συνεχῶς γὰρ ὁ θώραξ ἀναπτυσσόμενος καὶ συμπτυσσόμενος δέχεται τὴν εἰσροὴν τοῦ πνεύματος .
βλέπω δύο ἀρτηρίας πεμπούσας τὸ πνεῦμα .
παραχωρεῖ ὡς ἐν σωλῆνι τῷ στόματι 0 .
ὁρῶ ὅτι τὸ πνεῦμα προχωρεῖ καὶ ὁ λόγος οὐ γίνεται , ἐὰν μὴ ἡ γλῶσσα τὸν φθόγγον σχηματίσῃ .
Εἶδον ἐμαυτὸν καὶ ἐζήλωσα ἐμαυτόν ·
ἐξ ἐμοῦ κατέλαβον τὴν τέχνην τοῦ δεσπότου , ὡς λέγει Δαυίδ ·
ἐθαυμαστώθη ἡ γνῶσίς σου ἐξ ἐμοῦ .
ἐμαυτὸν εἶδον καὶ τὸν τεχνίτην ἐπῄνεσα ·
ἐμιμησάμην τὸν ἐμαυτοῦ δεσπότην ·
τῇ τέχνῃ τὴν φύσιν παρέστησα .
Οὐδὲ γὰρ φαῦλον τὸ ὄργανον , ἀλλ ἐπειδὰν αἰσχρῶν ᾀσμάτων γένηται ὄργανον . . 0 .
ὡσεὶ θεῖα ἐλέγετο ἀπ ἀρχῆς , οὐκ ἦν βέβηλα .
εἰ καὶ τῇ ἀμετρίᾳ ἐπενοήθη εἰς τρυφήν 0 .
ἀλλ ὅμως εἰ θεῷ καθιέρωτο , ὥσπερ ἀπ ἀρχῆς , οὐκ ἦν βέβηλα 0 .
διὸ λέγει Δαυίδ ·
Αἰνεῖτε αὐτὸν ἐν ψαλτηρίῳ καὶ κιθάρᾳ , ἐν χορδαῖς καὶ ὀργάνῳ , ἐν κυμβάλοις εὐήχοις , ἐν κυμβάλοις ἀλαλαγμοῦ , ἐν τυμπάνῳ καὶ χορῷ .
Εἴθε οὖν ἡ ἐπίνοια μὴ πρὸς τρυφὴν ἀκολασίας ἐτράπη , μὴ εἰς προσκύνησιν εἰδώλων 0 .
ἀλλ ὧν ἐπενόησε , τούτων τοὺς καρποὺς εἰ ἀπεδίδου τῷ θεῷ , οὐκ ἂν ἐμέμφθη ἡ ἐπίνοια τῆς τέχνης .
Εἰ τὸν δεσπότην ἐγνώριζεν , οὐκ ἂν ἐμέμφθη ἡ κιθάρα .
Εἴθε θεὸς διὰ τῆς κιθάρας ἐκηρύττετο .
διὰ τοῦτο ὁ μακάριος Δαυίδ , ἐπειδὴ κιθάραν ἐπήξατο , διὰ δὲ τῆς κιθάρας οὐκ αἰσχροὺς ὕμνους ᾖδεν , ἀλλ ἱεροὺς ἔπεμπε λόγους , ἐγένετο ἡ κιθάρα καὶ θεῷ καθωσιωμένη καὶ δαιμόνων φυγαδευτήριον .
ὅτε γὰρ τὸν Σαοὺλ τὸν βασιλέα δαίμων κατέκρουε καὶ ἐρράπιζε καὶ κατεστρώννυεν , ἡνίκα , φησίν , ὁ μακάριος Δαυὶδ ἀνέκρουε τὴν κιθάραν , καλῶς ἐγίνετο τῷ Σαοὺλ καὶ ἐκουφίζετο .
ὁρᾷς ὅτι πᾶσα τέχνη , εἰ πρὸς ἀρέσκειαν ἥρμοστο θεοῦ , οὐδὲν ἂν ἦν φαῦλον ;
ἀλλὰ πάντα κατὰ γνώμην ἂν ἡμῖν ἀπήντησεν .
ἀλλὰ τί βουλόμενος ἦλθον ἀπὸ θεολογίας εἰς τέχνην καὶ μίμησιν εἰκόνος ;
ἵνα τὴν δεσποτικὴν φωνὴν κατὰ τῶν αἱρετικῶν ἀποδώσωμεν .
ποίαν 0 ;
ὑποκριταί , τὸ πρόσωπον τοῦ οὐρανοῦ καὶ τῆς γῆς οἴδατε δοκιμάζειν .
τέχνας εὕρατε , ἐπινοίας πολλὰς ἐπενοήσατε , καὶ τὸν πάντων δεσπότην καὶ τεχνίτην ὑβρίζετε ;
σὺ τῇ τέχνῃ ἐμιμήσω τὸν δεσπότην καὶ ὅμοιος ἐπηγγέλθης κατ  εἰκόνα καὶ ὁμοίωσιν , κ ἀμὲ τὸν δημιουργὸν ἀνόμοιον τῷ γεννήσαντι κηρύττεις ;
ἐγὼ ὑμᾶς ὑποτεταγμένους τῇ ἁμαρτίᾳ ἠλευθέρωσα , κ ἀμὲ τὸν πάντων δεσπότην εἰς ὑποταγὴν καλεῖτε ;
ναί φησι γέγραπται ὅτι Καὶ ὁ υἱὸς ὑποταγήσεται .
Εἴρηται μέν , κατὰ δύναμιν δὲ θεοῦ 0 .
Οὐδὲ γὰρ ἡμέτερα τὰ λεγόμενα , ἀλλὰ θεοῦ τὰ κηρυττόμενα 0 1 .
Εἶτα , ἵνα τῇ λέξει ἀκολουθήσω . . 0 .
συγχωρῶ τοῖς ἀκούσασιν εἰδέναι τὰ λεγόμενα .
ἵνα οὖν τῇ λέξει ἀκολουθήσω ·
ἐν τῇ μελλούσῃ δημιουργίᾳ , ἐν τῇ ἀναστάσει , ὑποταγήσεται τότε , σὺ δὲ γίνῃ τότε ἰσάγγελος ;
ἐν γὰρ τῇ ἀναστάσει τῶν νεκρῶν , λέγει ὁ σωτήρ , οὔ τε γαμοῦσιν , οὔ τε γαμίσκονται , ἀλλ εἰσὶν ὡς ἄγγελοι θεοῦ .
σὺ ἀπὸ τῆς σεαυτοῦ τάξεως ἀνάγῃ καὶ ὁ υἱὸς ἀπὸ δεσποτείας εἰς ὑποταγὴν ἔρχεται ;
Οὐκ ἤκουσας Παύλου λέγοντος ·
τῇ γὰρ ματαιότητι ἡ κτίσις ὑπετάγη , ὅτι καὶ αὐτὴ ἡ κτίσις συστενάζει ἄχρι τοῦ νῦν .
ἡ κτίσις 0 ·
Οὐρανός , γῆ καὶ τὰ ἄλλα πάντα 0 .
τῇ γὰρ ματαιότητι ἡ κτίσις ὑπετάγη , οὐχ ἑκοῦσα .
ποίᾳ ματαιότητι 0 ;
τῇ ἀνθρωπίνῃ 0 .
ματαιότητα τὸν ἄνθρωπον διὰ τί καλεῖ ;
ὡς ἐκτραπέντα τῆς εἰκόνος εἰς ὁμοιότητα ἀλόγων Ματαιότης γὰρ ματαιοτήτων , τὰ πάντα ματαιότης 0 .
καὶ Δαυίδ 0 ·
πλὴν τὰ σύμπαντα ματαιότης , πᾶς ἄνθρωπος ζῶν 0 .
τῇ οὖν ματαιότητι ταύτῃ , τῷ ἀνθρώπῳ παραφθαρέντι , ὑπετάγη ἡ κτίσις .
πῶς ὑπετάγη ;
ἀνατέλλει ὁ ἥλιος τοῖς ἀναξίοις , βρύουσιν αἱ πηγαὶ τοῖς ἀχαρίστοις , φέρει ἡ γῆ τοὺς καρποὺς τοῖς ἀγνώμοσιν .
ὑπετάγη οὖν ἡ κτίσις τῇ ματαιότητι , οὐχ ἑκοῦσα .
Εἰ γὰρ κατὰ γνώμην , οὐκ ἂν ὑπετάγη τοῖς ἀναξίοις ἑκοῦσα , ἀλλὰ διὰ τὸν ὑποτάξαντα 0 .
καὶ ὑποτάσσεται ποίῳ σκοπῷ ;
ἐπ ἐλπίδι .
ποίᾳ ἐλπίδι 0 ;
ὅτι καὶ αὐτὴ ἡ κτίσις  Ταῦτά φησι Παῦλος 0 .
ἐλευθερωθήσεται ἀπὸ τῆς δουλείας τῆς φθορᾶς εἰς τὴν ἐλευθερίαν τῆς δόξης τῶν τέκνων τοῦ θεοῦ .
ἡ κτίσις τότε ἐλευθεροῦται καὶ ὁ υἱὸς καταδουλοῦται ;
ἐρευνᾶτε τὰς γραφάς , μὴ συκοφαντεῖτε .
ἐρευνᾶτε , μὴ πολυπραγμονεῖτε ·
ἐρευνᾶτε πιστεύοντες , μὴ ἀντιλέγοντες .
πόθεν ἔμαθες λέγειν ·
ὢν ἐγεννήθη ἢ οὐκ ὤν 0 ;
τὸ γεννῆσαι καὶ τὸ κτίσαι παρὰ τῷ θεῷ τ αὐτόν ἐστιν ;
πέτρος σε ταῦτα ἐδίδαξεν ;
παῦλος ὑπέθετο ;
ἀλλ ὁ σωτὴρ ταῦτα ὑμῖν παρέδωκεν ;
ἀνάγνωθι τὴν γραφὴν καὶ δυσωποῦ τὸν νόμον .
πλὴν οὐ δὲ οἷς λέγει ἐμμένει .
ὅταν γὰρ ἐρωτήσῃ 0 ·
, ψεύδεται .
ὃ γὰρ μὴ ὁμολογεῖ , ἐξετάζει .
πρῶτον ὁμολόγησον ὅτι ἐγεννήθη καὶ τότε ἐρώτα , εἰ ὢν ἡ μὴ ὤν .
τὸ πρᾶγμα ἀρνῇ καὶ τὸ ῥῆμα βασανίζεις ;